Cum a decurs prima zi de distribuire a deciziilor de recalculare a pensiilor. Mulți au fost dezamăgiți: „A rămas la fel. Nu speram”
Poștașii au început astăzi distribuirea deciziilor de recalculare a pensiilor. Aproape 4 milioane de seniori vor primi de luna viitoare o pensie majorată în medie cu 622 de lei. Cei mai mulți dintre ei, aproape două milioane, vor avea însă o creștere cuprinsă între un leu și 500 de lei. Noua formulă de calcul nu a favorizat pe toată lumea, iar aproximativ 800 de mii de pensionari nu vor avea nicio majorare.